Diari Oficial de la Generalitat Valenciana


Sumari del DOGV 7700, del 19-01-2016 (2016/256)

ORDRE JUS/3/2016, de 7 de gener, per la qual s'aproven les llistes provisionals d'admesos i exclosos en el procés selectiu per a ingrés, pel sistema general d'accés lliure, al Cos de Gestió Processal i Administrativa de l'Administració de Justícia.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7700

Data del DOGV
:   19-01-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/256


Data del document
:   07-01-2016

Organisme emissor
:   Ministeri de Justícia

Tipus de document
:   Ordre

Anàlisi jurídica

ORDRE JUS/3/2016, de 7 de gener, per la qual s'aproven les llistes provisionals d'admesos i exclosos en el procés selectiu per a ingrés, pel sistema general d'accés lliure, al Cos de Gestió Processal i Administrativa de l'Administració de Justícia. [2016/256]  
Finalitzat el termini de presentació d'instàncies, i de conformitat amb el que establix l'article 20 del Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al Servici de l'Administració de Justícia i la disposició deu de l'Orde JUS/2170/2015, de 14 d'octubre (BOE 19.10.2015), per la qual s'establixen les bases comunes que regiran els processos selectius per a l'ingrés o l'accés als cossos de funcionaris al servici de l'Administració de Justícia, este Ministeri ha resolt:  
  
Primer  
Aprovar les llistes provisionals d'aspirants admesos i exclosos a les proves selectives per a l'ingrés en el Cos de Gestió Processal i Administrativa pel sistema general d'accés lliure, convocades per l'Orde JUS/2293/2015, de 19 d'octubre (BOE 03.11.2015), i publicar en l'annex d'esta orde les relacions provisionals d'aspirants exclosos de les proves d'accés al Cos Gestió Processal i Administrativa, amb indicació de les causes d'exclusió.  
  
Segon  
Les llistes certificades completes quedaran exposades al públic en la pàgina web del Ministeri de Justícia (www.mjusticia.es), en les pàgines web de les comunitats autònomes que convoquen places i en el punt d'accés general del Ministeri d'Hisenda i Administracions Públiques (www.administracion.gob.es).  
Els aspirants hauran de comprovar no sols que no figuren en la relació d'exclosos sinó també que els seus noms i la resta de dades consten correctament en la relació d'admesos.  
  
Tercer  
La inclusió d'aspirants en esta relació d'admesos a les proves selectives pel sistema general i per la quota de reserva de discapacitats, no suposa en cap cas el reconeixement per part de l'Administració que reunixen els requisits generals o particulars exigits en l'orde de convocatòria. L'acreditació i la verificació d'estos tindrà lloc per als aspirants que superen el procés selectiu, tal com s'indica en l'article 23 del Reial Decret 1451/2005, de 7 de desembre; en la disposició quinze de l'Orde JUS/2170/2015, de 14 d'octubre, per la qual s'establixen les bases comunes i en la base octava de l'orde de convocatòria.  
  
  
Quart  
De conformitat amb el que disposa la disposició desena de l'Orde JUS/2170/2015, de 14 d'octubre, per la qual s'establixen les bases comunes que regiran els processos selectius per a ingrés o accés als cossos de funcionaris al servici de l'Administració de Justícia, els aspirants exclosos disposaran d'un termini de 10 dies hàbils, comptats a partir de l'endemà de la publicació d'esta orde en el Boletín Oficial del Estado, per a esmenar el defecte que haja motivat la seua exclusió o la seua omissió, circumstància que, si és el cas, donarà origen a l'oportuna rectificació de les llistes d'admesos.  
Les persones que no esmenen l'exclusió o no al·leguen l'omissió dins del termini, i justifiquen el seu dret a ser admeses, seran excloses definitivament.  
  
Madrid, 7 de gener de 2016.- El ministre de Justícia, p. d. (O JUS/696/2015, 16.04.2015), el director general de Relacions amb l'Administració de Justícia: Ricardo Gonzalo Conde Díez.  
.